ঢাকা, ০৪ জানুয়ারি: নিউজিল্যান্ড আইসিসি টি-টোয়েন্টি র‌্যাংকিংয়ের শীর্ষে উঠে এসেছে। ওয়েস্ট ইন্ডিজের বিরুদ্ধে তারা তিন ম্যাচ টি-টোয়েন্টি সিরিজে ২-০ ব্যবধানে জিতে এ কৃতিত্ব দেখায়। কিউইরা সিরিজের শেষ ম্যাচে বুধবার ১১৯ রানে জয় পায়। এর আগে প্রথম ম্যাচে ৪৭ রানে জিতেছিল। তবে বৃষ্টির কারণে দ্বিতীয় ম্যাচটি পরিত্যক্ত হয়েছিল। সিরিজ শুরুর আগে তারা ১২০ পয়েন্ট নিয়ে র‌্যাংকিংয়ের তৃতীয় স্থানে ছিল। সিরিজ শেষে ব্ল্যাকক্যাপসরা এখন ১২৬ পয়েন্ট নিয়ে সেরা অবস্থানে রয়েছে।